**ДО**

**Господин БОРИС ВЕЛЧЕВ**

Председател

Конституционен съд

Република България

гр. София, бул. „Дондуков” № 1

**КОПИЕ ДО**

**Госпожа Цанка Цанкова**

Съдия в Конституционен съд

Република България

Докладчик по КД№11/2018 г.

**СТАНОВИЩЕ**

от

**„НАЦИОНАЛЕН СЪЮЗ НА СИНДИЦИТЕ”**

БУЛСТАТ 177169544,представлявано от

Николай Ангелов Ганев,

в качеството си на Председател на Управителния съвет на НСС

Адрес: гр. София 1000, ул. „Калоян” № 8

**ОТНОСНО: писмо изх.№ 177/03.07.2018 по конституционно дело № 11/2018 г.**

**УВАЖАЕМИ ГОСПОДИН ВЕЛЧЕВ,**

Във връзка с получена на 10.07.2018 г. Покана с Из. № 177 КД от 03.07.2018 г. от Конституционния съд на Република България относно становището на „НАЦИОНАЛЕН СЪЮЗ НА СИНДИЦИТЕ” по конституционно дело № 11/2018 г., образувано по искане на Общото събрание на съдиите от Търговска колегия на Върховния касационен съд за обявяване на противоконституционност на пар. 8 от ПЗР на Закон за изменение и допълнение на Закона за банковата несъстоятелност в тази негова част, с което се придава обратно дейтвие на чл. 59, ал. 5 и ал. 6 ЗБН, представяме на Вашето внимание следното:

Съгласно чл. 9, ал. 2 от Устава на „**НАЦИОНАЛЕН СЪЮЗ НА СИНДИЦИТЕ**“, сдружението има за цел да работи за развитието и утвърждаването на гражданското общество чрез гражданско участие за подпомагане развитието на законодателството и подобряване на дейността на държавните органи и синдиците в търговската несъстоятелност, като:

1. представлява и защитава интересите на членовете на сдружението пред държавни, частни, сродни и партньорски организации, в това число да ги представлява пред законодателната, изпълнителната, съдебната и местната власт, както и пред синдикалните организации;
2. спомага за повишаване на професионалната квалификация на своите членове;
3. подпомага и консултира дейността на съответните органи в сферата на търговската и банковата несъстоятелност;
4. насърчава добрите практики в сферата на несъстоятелността и изготвя сравнителни анализи относно производството по несъстоятелност в други държави и у нас;
5. подпомага и съдейства на своите членове при комуникацията с различните институции;
6. работи върху масовата осведоменост по отношение на производствата по несъстоятелност и повишаване имиджа на синдическата дейност;
7. **съдейства за подобряване на институционалната и нормативна рамка, касаеща дейността на синдика.**

Именно поради посоченото в т. 7 по-горе, Общото събрание на сдружението е формирало правна комисия, която заседава и обсъжда предложения за промени в законодателството, като членовете и са доказани професионалисти, с богат нормотворчески и практически опит. Членове на комисията са Валентин Любенов Георгиев, Ралица Топчиева, Димитър Смиленов, Росица Томова, Стела Жекова, Радослав Тонев, Йордан Тодоров, Елка Петрова, Георги Събев, Валя Гигова и Людмила Лозанова

В качеството си на представляващ „НАЦИОНАЛЕН СЪЮЗ НА СИНДИЦИТЕ”,след получаване на писмото за представяне на становище, свиках съвместно заседание на Управителния съвет и правната комисия, за да се проведе обсъждане на мотивите на Върховния касационен съд за обявяване противоконституционност на разпоредбите.

С настоящото писмо заявяваме, че след проведени на съвместното заседание разисквания, въпреки че искането не касае пряко статута на синдика в производството по несъстоятелност, бе взето решение, че болшинството от членовете на посочените по – горе органи на сдружението поддържат изложените в направеното от Общото събрание на съдиите от Търговска колегия на Върховния касационен съд искане мотиви.

**С уважение: ..........................................**

/адв. Николай Ганев

председател на УС на НСС/